2001-2002 YILLARDA XORIJIY INVESTORLARNI JALB ETGAN HOLDA KORXONALARNI DAVLAT TASARRUFIDAN ChIQARISh VA XUSUSIYLAShTIRISh BO‘YIChA KELGUSIDAGI ChORA-TADBIRLAR TO‘G‘RISIDA

Davlat tasarrufidan chiqarish va xususiylashtirish jarayonlarini yanada chuqurlashtirish, xorijiy investorlarni obyektlarni xususiylashtirishga keng jalb etish maqsadida Vazirlar Mahkamasi qaror qiladi:
 2. Belgilab qo‘yilsinki:
 1-2-ilovalarda ko‘rsatilgan korxonalarning xususiylashtiriladigan mulki (aksiyalar paketlari) qiymati erkin almashtiriladigan valyutada belgilanadi;
 xorijiy kompaniyalarning — baholash, auditorlik, konsalting va moliya agentlarining xizmatlariga haq to‘lash O‘zbekiston Respublikasi Davlat mulki qo‘mitasi tomonidan, Jahon bankining institutsional qayta o‘zgartirishlarni amalga oshirish uchun beradigan qarzi bo‘yicha tushadigan mablag‘lar hisobiga, shuningdek Davlat mulkini xususiylashtirishdan tushadigan mablag‘lar jamg‘armasi hisobiga amalga oshiriladi; 
 baholash kompaniyalarining — O‘zbekiston Respublikasi rezidentlarining xizmatlariga haq to‘lash Davlat mulkini xususiylashtirishdan tushadigan mablag‘lar jamg‘armasi hisobiga amalga oshiriladi; 
 aksiyadorlik jamiyatlarining ustav fondini ko‘paytirishga investitsiyalarni, shu jumladan xorijiy investitsiyalarni jalb etishda davlat ulushi kamaytirilishiga yo‘l qo‘yiladi, aksiyalarining davlat paketi miqdori Hukumatning alohida qarorlari bilan belgilangan korxonalar bundan mustasno.
 3. O‘zbekiston Respublikasi norezidentlariga respublikaning vakolatli banklarida ochilgan chet el banklarining “Loro” korrespondentlik hisob raqamlaridagi milliy valyutadagi mablag‘laridan:
 ham birlamchi, ham ikkilamchi bozorlarda mamlakatimiz emitentlarining aksiyalarini sotib olish uchun foydalanishga ruxsat berilsin;
 Tender savdolarini o‘tkazish bo‘yicha Davlat komissiyasi qaroriga ko‘ra davlat mulki uchun haq to‘lashning aralash shaklini amalga oshirishda foydalanishga ruxsat etilsin.
 4. Tender savdolarini o‘tkazish bo‘yicha Davlat komissiyasiga davlat mulkini xorijiy investorlarga sotishda O‘zbekiston Respublikasi Davlat mulki qo‘mitasining Vazirlar Mahkamasi komplekslari bilan kelishilgan takliflari yuzasidan:
 xorijiy investorlar tomonidan ular sotib olishadigan aksiyalar paketlari va obyektlar uchun haq to‘lashning turli shakllarini moslashtirilgan holda qo‘llash to‘g‘risida;
 3-ilovaga kiritilgan obyektlar negizida belgilangan tartibda qo‘shma korxonalar tashkil etish to‘g‘risida qarorlar qabul qilish huquqi berilsin.
 5. O‘zbekiston Respublikasi Davlat mulki qo‘mitasi:
 O‘zbekiston Respublikasi Moliya vazirligi, Markaziy banki bilan birgalikda ikki hafta muddatda Xorijiy investorlar tomonidan ular sotib olishadigan aksiyalar paketlari va obyektlar uchun haq to‘lash shakllari to‘g‘risidagi Nizomni belgilangan tartibda ishlab chiqsin va tasdiqlasin;
 vazirliklar, idoralar va xo‘jalik birlashmalari bilan birgalikda fond bozorida, shu jumladan xorijiy investorlarga sotish uchun yo‘naltiriladigan resurslarni mehnat jamoalari ulushini va aksiyalarning boshqa paketlarini qisqartirish hisobiga ko‘paytirish maqsadida aksiyadorlik jamiyatlari ustav fondlarini 2001-yil 1-sentabrgacha xatlovdan o‘tkazsin.
 6. O‘zbekiston Respublikasi Hukumatining 6-ilovaga* muvofiq qarorlariga o‘zgartirish va qo‘shimchalar kiritilsin.
 7. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T. Sultonov zimmasiga yuklansin.